
Ekecs-Apácaszakállas keresztnevei napjainkban

A munkámban szülőfalum, Ekecs-Apácaszakállas község keresztneveit vizsgálom. Dolgozatom fő célja az egyes keresztnevek terheltsége alapján gyakorisági sorrend felállítása a férfi, valamint a női személynévrendszer esetében. Továbbá kérdőívek segítségével vizsgálom a jelenlegi általános iskolások és óvodások keresztneveit, hogy különböző keresztnévadási tendenciákat állapíthassak meg az adott generációnál. A munkámat négy nagyobb egységre lehetne felosztani. Az első rész tartalmazza az információkat a településről és lakosairól. A második fejezet a keresztnevekkel és azok kutatásával foglalkozik Szlovákia magyar lakta területein. A harmadik fejezet a község keresztneveinek a vizsgálatát tartalmazza a terheltség szempontjából. A negyedik részben pedig a kérdőívekre kapott válaszok kerülnek kielemzésre.



